RAGNI BIRMANI 163 
illam separat, punctis nonnullis minutis pallidis sparsa quidem 
est, sed seriem distinctam macularum (quinque) pallidarum (ar- 
gentearum) non ostendit. Vitta illa transversa flavo-albida vitta 
angustiore nigra magis inaequali postice limbata est, et in hac 
vitta nigra conspicitur series transversa macularum parvarum 
transversarum flavo-albidarum 3, spatio brevissimo (modo linea 
nigra) a vitta illa pallida separata. Pone hanc seriem area api- 
calis dorsi nigra est, luteo-variata et serie transversa recurva 
macularum 5 vel 3 flavo-albidarum anterius notata; etiam ma- 
culis nonnullis aliis minutis ejusdem coloris sparsa est, ut et 
quattuor maculis paullo majoribus hujus coloris, quarum duae 
anteriores transversae et sub-obliquae sunt et spatio modo minuto 
disjunctae, cum duabus posterioribus prope anum sitis trapezium 
parvum paullo longius quam latius et latius postice quam antice 
formantes. Trapezium pallidum anticum dorsi antice vitta trans- 
versa sat lata nigra, supra in declivitate antica sita, limitatur; 
linea transversa tenui paullulo undulata et, ante eam, serie 
transversa punctorum nigrorum in tres vittas imperfecte est 
divisum, quarum media reliquis duabus multo angustior et paul- 
lulo obscurior est, antica reliquis duabus latior. Pedes nigricantes 
vel fusci vix in femoribus pallido-annulati sunt, tibiae vero sal- 
tem anteriores annulos binos e pube albicanti formatos habere 
videntur (!). 
(!) Cel. Cambridge aliam speciem mecum communicavit, quae iterum A. pulchellae 
adeo similis est, ut vix nisi forma vulvae ab ea certo distingui possit. Lamina vulvae 
ejus minor est quam in 4. pulchella, sub-triangula, aeque circiter longa ac lata 
basi, versus apicem ad longitudinem excavata, a basi ultra medium sensim fortissime 
angustata, parte dein sequenti (apicali) sat parva sensim modo leviter angustata, 
apice rotundata, late et alte elevato-marginata, hoc margine pallidiore et laevi; 
praeterea scabra est lamina, nigra, a latere visa leviter convexa et paene ad rectos 
angulos in septum (quod fere in medio geniculato-convexum vel potius paene ad an- 
gulos rectos flexum est) transiens; septum sat latum est, apud ventrem sensim non 
ita multo dilatatum. Ipsae foveae vulvae trapezoidi-rotundatae paullo ante medium 
costam paullo retro curvatam ostendunt, qua in binas foveas divisae sunt, an- 
teriorem minorem et sublunatam. Pedes nigricantes sunt, apice ferruginei, in fe- 
moribus et in tibiis plus minus fusco-testaceo-maculati vel -annulati et nigro-punc- 
tati; in tibiis praesertim anterioribus annulum album e pube formatum prope basin 
ostendunt. Margo abdominis utrinque, posterius, anguste emarginatus vel paullo in- 
cisus est, ita utZloco, ubi latissimum est abdomen , tuberculum humile obtusissi- 
mum formare videatur, aliudque tuberculum paullo pone id (ita saepe etiam in 
